तत्‍कालीन केन्‍द्रीय अंग्रेजी और विदेशी भाषा संस्‍थान, हैदराबाद को अंग्रेजी और विदेशी भाषा विश्‍वविद्यालय के नाम से केन्‍द्रीय विश्‍वविद्यालय के रूप में निगमित किया गया है। इसकी स्‍थापना अंग्रेजी और विदेशी भाषा अधिनियम, 2006 के तहत की गई है जिसे 3 अगस्‍त, 2007 को लागू किया गया था। विश्‍वविद्यालय के कई परिसर हैं। लखनऊ और शिलांग स्‍थित परिसरों के अलावा इसका मुख्‍य परिसर हैदराबाद में है। अपने उद्देश्‍यों को आगे बढ़ाने के लिए, विश्‍वविद्यालय अनेक आन-कैंपस कार्यक्रम प्रदान कर रहा है जिनमें अंग्रेजी तथा अरबी, फ्रैंच, जर्मन, जापानी, रूसी और स्‍पेनिश जैसी विदेशी भाषाओं में एम.ए., एफ.फिल और पीएचडी की डिग्रियां प्रदान करना शामिल है। विश्‍वविद्यालय आन कैंपस के साथ-साथ दूरस्‍थ शिक्षा पद्धति के जरिए अंशकालिक सर्टीफिकेट/डिप्‍लोमा/एडवांस डिप्‍लोमा पाठ्यक्रम भी प्रदान कर रहा है।